7. ΠΡΟΕΔΡΙΚΟ ΔΙΑΤΑΓΜΑ υπ’ αριθ.552 της 10/11 Οκτ. 1989 (ΦΕΚ Α΄232) Μεταβίβαση της αρμοδιότητας έκδοσης άδειας ίδρυσης καταστημάτων υγειονομικού ενδιαφέροντος της παρ. 1 του άρθρ. 1 του Π.Δ. 180/1979 (Α΄46), όπως τροποποιήθηκε με το άρθρο μόνο του Π.Δ. 231/1989 (Α΄109), στους Οργανισμούς Τοπικής Αυτοδιοίκησης. Έχοντας υπόψη: 1.Τις διατάξεις: α)Των παρ. 1 και 4 του άρθρ. 8 του Νόμ. 1416/1984 «τροποποίηση και συμπλήρωση διατάξεων της Δημοτικής και Κοινοτικής νομοθεσίας..»(Α΄118), όπως κωδικοποιήθηκαν με το άρθρ. 26 του Π.Δ. 323/1989 (Α΄146) β)Του άρθρ. 12 παρ. 1 του Νόμ. 1481/1984 «Οργανισμός Υπουργείου Δημόσιας Τάξης» (Α΄152). γ)Του άρθρ. 167 περίπτ. ι΄ και ιδ΄ του Β.Δ. της 31.12.57/20.1.1958 «περί κωδικοποιήσεως διατάξεων αφορωσών το Σώμα της Αστυνομίας Πόλεων» (Α΄11), σε συνδυασμό με τις διατάξεις των άρθρ. 54 παρ. 6 και 62 παρ. 4 του Νόμ. 1481/1984. δ)Του Π.Δ. 137/1986 «Συγκρότηση της Γενικής Γραμματείας του Υπουργείου Δημόσιας Τάξης σε Υπουργείο Δημόσιας Τάξης» (Α΄51). 2.Την 681/1989 γνωμοδότηση του Συμβουλίου της Επικρατείας, ύστερα από πρόταση των Υπουργών Προεδρίας της Κυβέρνησης, Εσωτερικών, Οικονομικών και Δημόσιας Τάξης, αποφασίζουμε: Άρθρ.5.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Άρθρ.1.-1.Η αρμοδιότητα χορήγησης της άδειας ίδρυσης, που προβλέπεται από το άρθρ. 10 του Α.Ν. 2520/1940 (Α΄273) και από την υπ’ αριθ. ΑΙβ/8577/83 Υγειονομική Διάταξη (Β΄526), των καταστημάτων υγειονομικού ενδιαφέροντος, που αναφέρονται στην παρ. 1 του άρθρ. 1 του Π.Δ. 180/1979 (Α΄46), όπως τροποποιήθηκε με το άρθρο μόνο, παρ. 1 του Π.Δ. 231/1989 (Α΄109), μεταβιβάζεται στους Οργανισμούς Τοπικής Αυτοδιοίκησης, εφόσον κάθε ένας απ’ αυτούς ζητήσει αυτό ύστερα από απόφαση του οικείου Δημοτικού ή Κοινοτικού Συμβουλίου, η οποία εγκρίνεται από το Νομάρχη, κοινοποιείται στο Υπουργείο Εσωτερικών και στην οικεία Αστυνομική Διεύθυνση και δημοσιεύεται σύμφωνα με τις διατάξεις του άρθρ. 285 του Π.Δ. 323/1989. 2.Η ανωτέρω άδεια ίδρυσης αποτελεί απαραίτητη προϋπόθεση για την κίνηση από την Αστυνομική Αρχή της διαδικασίας για έκδοση από αυτήν της άδειας λειτουργίας και χορηγείται από το Δήμαρχο ή τον Πρόεδρο της Κοινότητας, ύστερα από σύμφωνη απόφαση του Δημοτικού ή Κοινοτικού Συμβουλίου, αφού εξετασθεί από αυτό ότι συντρέχουν οι προβλεπόμενες από την ισχύουσα νομοθεσία προϋποθέσεις και ιδίως οι αναφερόμενες: α)Στις χρήσεις γης, στους όρους δόμησης, την προστασία του φυσικού και πολιτιστικού περιβάλλοντος και τη δασική νομοθεσία. β)Στις διατάξεις των άρθρ. 15, 41 και 51 της ΑΙβ/8577/83 Υγειονομικής Διάταξης (Β΄526), του άρθρ. 6 παρ. 1 εδάφ. α΄ της Α5/3010/85 ομοίας (Β΄4), των άρθρ. 1 παρ. 1 εδάφ. β΄ και 3 παρ. 1 του Π.Δ. 180/1979 (Α΄46), όπως τροποποιήθηκε με το άρθρο μόνο παρ. 1 και 3 του Π.Δ. 231/1989 (Α΄109), του άρθρ. 1 του Α.Ν. 445/1937 (Α΄22), σε συνδυασμό με το άρθρ. 162 παρ. 4 του Β.Δ. 15/17.5.1956 (Α΄123), όπως τροποιήθηκε με το άρθρ. 8 του Β.Δ. της 27 Ιαν./12.2.1959 (Α΄29), με το άρθρ. 41 παρ. 2 της ΑΙβ/8577/83 Υγειονομικής Διάταξης, των άρθρ. 24 και 32 του Β.Δ. 465/1970 (Α΄150) και της παρ. 6 της ΑΙβ/3659/82 Υγειονομικής Διάταξης (Β΄297). 3.Για τα κέντρα διασκεδάσεως δυναμικότητας άνω των 200 καθισμάτων χορηγείται αντί άδειας ίδρυσης η προβλεπόμενη από την κείμενη νομοθεσία άδεια εγκατάστασης, το δε Δημοτικό ή Κοινοτικό Συμβούλιο λαμβάνει υπόψη εκτός των αναφερομένων στο εδάφ. α΄ της προηγούμενης παραγράφου και τη γνώμη των Συμβουλίων του άρθρ. 2 του Α.Ν. 445/1937, προς το οποίο θα διαβιβάζονται, μέσω της οικείας Αστυνομικής Αρχής, έγκαιρα, από τη Δημοτική ή Κοινοτική Αρχή τα υποβληθέντα σ’ αυτή δικαιολογητικά. Άρθρ.2.-1.Μετά την έκδοση της άδειας ίδρυσης, η Υπηρεσία του Δήμου ή της Κοινότητας αποστέλλει αντίγραφο αυτής, μαζί με τρία σχεδιαγράμματα θεωρημένα από το Δήμαρχο ή τον Πρόεδρο της Κοινότητας, στην αρμόδια Αστυνομική Αρχή για την έκδοση της άδειας λειτουργίας. 2.Σε περίπτωση απόρριψης του αιτήματος του ενδιαφερομένου από το Δημοτικό ή Κοινοτικό Συμβούλιο για χορήγηση άδειας ίδρυσης θα εκδίδεται αιτιολογημένη διοικητική πράξη από το Δήμαρχο ή το Πρόεδρο της Κοινότητας, η οποία θα επιδίδεται στον ενδιαφερόμενο από την Υπηρεσία του Δήμου ή της Κοινότητας. 3.Η χορηγηθείσα άδεια ίδρυσης ανακαλείται από το Δήμαρχο ή τον Πρόεδρο της Κοινότητας, ύστερα από απόφαση του Δημοτικού ή Κοινοτικού Συμβουλίου στις ακόλουθες περιπτώσεις: α)Αν εκδόθηκε από αναρμόδιο κατά τόπο όργανο. β)Αν διαπιστωθεί ότι είναι ελαττωματική από της εκδόσεως, ιδία λόγω κακής ερμηνείας και εφαρμογής του νόμου, έλλειψης νομίμου όρου κατά το χρόνο της χορήγησης, πλάνης περί τα πράγματα κ.λπ. γ)Αν ανακληθεί οριστικά η άδεια λειτουργίας. 4.Η πράξη ανάκλησης της άδειας ίδρυσης στην οποία μνημονεύεται η σχετική απόφαση του Δημοτικού ή Κοινοτικού Συμβουλίου, οι λόγοι ανακλήσεως και οι προβλέπουσες αυτούς διατάξεις διαβιβάζεται από την Υπηρεσία του Δήμου ή της Κοινότητας στην αρμόδια Αστυνομική Αρχή, η οποία ανακαλεί την χορηγηθείσα άδεια λειτουργίας. (Αντί για τη σελ.384,05) Σελ.384,05(α) Τεύχος 1118-Σελ.59 Άρθρ.3.-1.Όπου στην κείμενη νομοθεσία, κατά το μέρος που αυτή αφορά την έκδοση αδειών ίδρυσης των καταστημάτων του άρθρ. 1 του παρόντος, αναφέρεται «αστυνομική αρχή» νοείται ο Δήμαρχος ή ο Πρόεδρος της Κοινότητας. 2.Το προβλεπόμενο από το άρθρ. 13 του Α.Ν. 2520/1940 παράβολο αποδίδεται στο Δήμο ή στην Κοινότητα. 3.Αιτήσεις που κατατίθενται στις Αστυνομικές Αρχές μέχρι της κατά το άρθρ. 1 παρ. 1 του παρόντος έγκρισης της απόφασης του Δημοτικού ή Κοινοτικού Συμβουλίου από το Νομάρχη, εξετάζονται με βάση τη διαδικασία που καθορίζεται από την ισχύουσα προ της εφαρμογής του παρόντος δ/τος νομοθεσία. Άρθρ.4.-Με κοινή απόφαση των Υπουργών Εσωτερικών και Δημόσιας Τάξης καθορίζεται ο τύπος και το περιεχόμενο της άδειας ίδρυσης, τα δικαιολογητικά που θα υποβάλλονται στη Δημοτική ή Κοινοτική Αρχή για την έκδοση της άδειας ίδρυσης, τα δικαιολογητικά που θα υποβάλλονται στην Αστυνομική Αρχή για την έκδοση της άδειας λειτουργίας και κάθε άλλη σχετική με την άδεια ίδρυσης και λειτουργίας των καταστημάτων της παρ. 1 του άρθρ. 2 του παρόντος δ/τος λεπτομέρεια. 